Document ID: 32006R1756

UREDBA SVETA (ES) št. 1756/2006
z dne 28. novembra 2006
o spremembi Uredbe (ES) št. 2667/2000 o Evropski agenciji za obnovo
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti prvega stavka člena 181a(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Pomoč Skupnosti, predvideno v Uredbi Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji, o razveljavitvi Uredbe (ES) št. 1628/96 in o spremembah uredb (EGS) št. 3906/89 in (EGS) št. 1360/90 ter sklepov 97/256/ES in 1999/311/ES (2) („Program CARDS“), v Srbiji in Črni gori, vključno s Kosovom, kakor je opredeljeno v Resoluciji Varnostnega sveta Združenih narodov 1244 z dne 10. junija 1999, in v Nekdanji jugoslovanski republiki Makedoniji izvaja Evropska agencija za obnovo, ki je bila ustanovljena z Uredbo (ES) št. 2667/2000 (3).
(2)
Uredba (ES) št. 2667/2000 se uporablja do 31. decembra 2006.
(3)
Uredba (ES) št. 2667/2000 predvideva poročilo Komisije Svetu o prihodnosti mandata Evropske agencije za obnovo.
(4)
Komisija je 23. decembra 2005 omenjeno poročilo predložila Svetu in Evropskemu parlamentu v informacijo.
(5)
Komisija je v omenjenem poročilu predlagala ukinitev Evropske agencije za obnovo, hkrati pa tudi podaljšanje njenega obstoja za dve leti, do 31. decembra 2008, brez spremembe njenega mandata in pravnega položaja, tako da bi se njene dejavnosti postopoma opustile v okviru Programa CARDS.
(6)
Uredbo (ES) št. 2667/2000 bi bilo zato treba ustrezno spremeniti -
SPREJEL NASLEDNJO UREDBO:
Člen 1
V členu 16 Uredbe (ES) št. 2667/2000 se datum „31. decembra 2006“ nadomesti z datumom „31. decembra 2008“.
Člen 2
Ta uredba začne veljati na dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2006

Labels: 18
15